આ પહેલાં 1998માં છેલ્લી વખત કોઈ ભારતીય મંત્રીએ ઉત્તર કોરિયાનો પ્રવાસ કર્યો હતો. 

તે સમયે ભાજપના નેતૃત્વ વાળી ગઠબંધન સરકાર હતી અને તત્કાલીન સૂચના અને પ્રસારણ મંત્રી મુખ્તાર અબ્બાસ નક્વી પ્યોંગયાંગમાં એક ફિલ્મ મહોત્સવમાં હાજરી આપવા પહોંચ્યા હતા. 

આ વખતે ભારત સરકારે પોતાના વિદેશ રાજ્ય મંત્રી અને પૂર્વ સેના પ્રમુખ વી. કે. સિંહને ઉત્તર કોરિયા મોકલ્યા છે. તેમના આ પ્રવાસને ખૂબ મહત્ત્વનો માનવામાં આવી રહ્યો છે. 

તમે આ વાંચ્યું કે નહીં?

વી. કે. સિંહે પોતાના આ પ્રવાસ દરમિયાન ઉત્તર કોરિયાના ઘણા વરિષ્ઠ મંત્રીઓ અને અધિકારીઓ સાથે મુલાકાત કરી હતી. 

આ અઠવાડિયાની શરૂઆતમાં બે દિવસ ચાલેલી વાર્તાઓમાં બન્ને દેશો વચ્ચે રાજકીય, ક્ષેત્રીય, આર્થિક, શૈક્ષણિક અને સાંસ્કૃતિક સહયોગ વધારવા અંગે ચર્ચા થઈ હતી. 

ઐતિહાસિક મુલાકાત

ખાસ વાત એ પણ છે કે આ પ્રવાસ એવા સમયે થયો છે જ્યારે થોડાં અઠવાડિયાં પહેલાં જ ઉત્તર કોરિયા અને દક્ષિણ કોરિયા વચ્ચે એક દાયકા કરતાં પણ વધારે સમયમાં પહેલું શિખર સંમેલન થયું. 

આગામી મહિને ઉત્તર કોરિયા અને અમેરિકાના નેતાઓ વચ્ચે પહેલી ઐતિહાસિક મુલાકાત થવાની તૈયારી ચાલી રહી છે. 

જોકે, કિમ જોંગ ઉન અને ડોનાલ્ડ ટ્રમ્પ વચ્ચે 12 જૂનના રોજ યોજાનારી વાર્તા પર આશંકાના વાદળ પણ મંડરાવા લાગ્યા છે. 

ઉત્તર કોરિયાના નેતાએ કહ્યું છે કે અમેરિકા તેના પર પરમાણુ હથિયાર છોડવાનું દબાણ કરશે તો તેઓ આ મુલાકાત રદ કરી દેશે.

ભારત- ઉત્તર કોરિયાના સંબંધ

જ્યારે ઉત્તર કોરિયાના વડા વર્ષ 1953 બાદ પહેલી વખત દક્ષિણ કોરિયા પહોંચ્યા...

આ સમયે ભારતના ઉત્તર કોરિયા પાસે જવાનાં કારણો શું છે? 

શું તે એ વાત અંગે મનનું સમાધાન કરી લેવા માગે છે કે અચાનક થયેલા રાજકીય બદલાવના સમયગાળામાં તે ક્યાંક પાછળ છૂટી ન જાય? કે પછી તે પોતાના સહયોગી અમેરિકાનો પક્ષધર બનીને ઉત્તર કોરિયા પહોંચ્યું છે?

ઘણા લોકોને એ યાદ પણ નહીં હોય કે ઉત્તર કોરિયા અને ભારત વચ્ચે 45 વર્ષો સુધી સારા એવા રાજકીય સંબંધ રહ્યા છે. દિલ્હી અને પ્યોંગયાંગમાં બન્નેના નાના દૂતાવાસ પણ છે. 

બન્ને દેશો વચ્ચે સાંસ્કૃતિક આદાન પ્રદાન સાથે જોડાયેલા કાર્યક્રમનું આયોજન થતું અને બન્નેએ વિજ્ઞાન અને ટેકનિકના ક્ષેત્રમાં સહયોગને લઈને સમજૂતી પર હસ્તાક્ષર પણ કર્યા હતા. 

ભારતમાં વિદેશી રાજનેતાઓ માટે જે કોર્સ ચલાવવામાં આવ્યા તેમાં પણ ઉત્તર કોરિયાના રાજનેતાઓએ ભાગ લીધો હતો. 

સંયુક્ત રાષ્ટ્રના એક કાર્યક્રમ અંતર્ગત ભારત... \n\nમને ઉપરના લેખ માટે સારું શીર્ષક આપો.
ટ્રમ્પ અને કિમની મુલાકાતમાં ભારતનો શું રોલ હોઈ શકે?